In haar briefie vertel Janke ook dat "gereeld as ons êrens heen ry of selfs as ek net buite die huis iets sien wat vir my mooi is en my interesseer dan begin daar sommer 'n versie in my kop vorm. Ek het 'n notaboek wat ek meeste van die tyd by my hou sodat ek dit dan daarin kan neerskryf." Janke vertel verder dat sy besig is om tiener storieboeke te skryf en "die een in Engels waarmee ek besig is se naam is “The map of ULUKA”.
Haar toetrede tot die FreeStyle gemeenskap het nie ongesien verbygegaan nie en sy het dadelik 'n baie groot indruk gemaak op digters wat hier tuisgaan. Dit is my mening dat die weerloosheid en "onskuld" in die kern van elke vers wat sy plaas die wenresep is.
Janke verstaan ook dat alles nie altyd hoef te rym nie, solank die woorde in haar hart reg klink en die klanke vloeiend lees. Sy vertel op haar profiel blad juis dat mamma haar geleer het dat mens in 'n gediggie met baie min woorde baie moet sê. Dit is vir my duidelik dat sy 'n baie sensitiewe aanvoeling het vir woord en klank en wanneer mens haar huidige verse lees dink ek sy gaan Ammiemoon in die toekoms verbysteek - wat gedoen wil wees. Haar verse spreek reeds van iemand wat die "oppervlak" waarneem en die subtiele "kern" daarvan begryp en 'n sonderlinge vermoë om dit neer te pen.
"Groen maan" is geskryf nadat Janke daardie oomblik van helderheid belewe het waarin sy die sin van die digkuns begryp het. Ammie vertel met trots dat Janke haar opgekrul het op 'n rusbank met haar vinger in die woordeboek en 'n glinster in haar oog wat sy met haar graf toe sal neem. Later het Janke versigtig die "papiertjie" vir Ammie aangebied om te lees en mens kan haar trotse moedergemoed slegs raai.
In "Groen maan" met sy 7 versreëls slaag Janke meesterlik daarin om die essensie van die digkuns pragtig uit te beeld. Mens kan amper sien hoe sy na buite stap, opkyk in die lug en alles wat sy sien versigtig in woorde gaan soek, totdat sy elke woordjie kry wat perfek pas en perfek verduidelik wat sy sien.
Janke, jy skryf pragtig en jou gedigte is woord vir woord perfek aanmekaar geryg. Ek hoop jy sal daardie liefde nooit begrawe nie want jy het 'n talent waarna vele van ons smag. Solank jy dit geniet mag jy weet dat ons dit ook sal geniet.
Dankie dat jy jou gedigte met ons deel. Ek hoop jy kry gou klaar geskryf aan jou tiener verhaal en dat dit sommer 'n weghol-sukses sal wees. Jy verdien dit. Onthou ook om kind te bly vir solank as wat jy kan, dit maak jou gedagtes ekstra spesiaal vir ons wat lees.
Janke se toetrede tot Free Style is vir my 'n getuienis van talent in ons jong mense daar buite! Ek beskou Janke as 'n voorloper om ander dromer kinders soos syself te wys dat Suid Afrika het plek en liefde vir jong talent!
Rudi, as mammiemoon wil ek jou bedank vir hierdie bekendstelling van myse Sekeltjie....Ek kan ongelukkig nie onpartydig hier wees nie want hier is ek 'n mamma en damn trots op my huppelkind ! Ek onttrek my geheel en al van haar skrywery want ek wil haar nie beïnvloed of in 'n vorm druk nie (sy lees wel al my verse so dis moontlik dat daar in die toekoms ''maan spore'' in haar werk sal wees) tog staan ek telkemaal verwonderd as sy elke dan en wan met 'n frommel versie voor my staan...dis pure magic vir my! Haar netboek se internet is nog nie geïnstalleer nie so ek glo sy sal so teen volgende week iewers offisieel selfstandig op die lug wees en self haar stuiwer hier in die armbeurs kom gooi....( Ek kan miskien net noem dat sy na die lees van hierdie artikel rond huppel en babbel soos 'n kiewiet op ' steroids ' ...giggel)
Hoe pragtig is die nie gestel nie! Janke ek onthou die aand toe jy die vers geskryf het, mamma het my gebel en ek het sukkel om haar kalm te kry. Ek is seker sy het daar op en af gespring soos 'n klein energyser bunny
Elke keer is dit vir my 'n voorreg om jou verse te lees, jy is 'n voorbeeld vir elkeen van ons/ Ek weet jy gaan deur jou skryf werk 'n groot inpak maak nie net hier op FreeStyle nie maar by elkeen wat die voorreg gaan hê om jou werk te lees. Jy kan met reg trots staan. Ek, soos almal hier, hou jou werk met groot belangstelling dop en wag op jou volgende WOW vers!
Dankie Rudi weereens vir die moeite en insig wat jy doen met Sproes-Krit. Soos gewoonlik is dit nie net insiggewend nie maar sien ek uit na die volgende een!